Եվ իսկապես, Տերը լույս էր ուղարկել սյունեցուն` դեպի եկեղեցին նրա ճանապարհը լուսավորելու և իր գիրկը կանչելու համար: Լույս էր, երբ Սուրբ Ծննդյան ճրագալույցի պատարագից հետո Հայր Միքայելը եկեղեցուց վերցրած ճրագը ձեռքին մտավ Տաթև գյուղի տները և մարդկանց օջախներում վառեց Քրիստոսի լույսը (Ճրագալույցի պատարագին Հայր Սուրբը մենակ էր եկեղեցում), լույս էր, երբ անկախ եղանակային պայմաններից և իր առողջական վիճակից շրջում էր շրջակա գյուղերում և քարոզում Աստծո խոսքը: